Diari Oficial de la Generalitat Valenciana


Sumari del DOGV 1841, del 07-08-1992 (1992/825649)

ORDRE de 14 de juliol de 1992, de la Conselleria d'Agricultura i Pesca, per la qual regula la concessió d'indemnitzacions compensatòries complementàries a determinades zones desfavorides de la Comunitat Valenciana per a l'exercici 1992.
--------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/07/14/(1)/dof/vci/html**

### Dades del document

Número de DOGV
:   1841

Data del DOGV
:   07-08-1992

Secció del DOGV
:   DISPOSICIONS GENERALS

Número del document
:   1992/825649


Data del document
:   14-07-1992

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 14 de juliol de 1992, de la Conselleria d'Agricultura i Pesca, per la qual regula la concessió d'indemnitzacions compensatòries complementàries a determinades zones desfavorides de la Comunitat Valenciana per a l'exercici 1992.  
El Reial Decret 466/1990, de 6 abril, i l?Ordre de 20 d'abril de 1990, del Ministeri d?agricultura, Pesca i Alimentació, regulen de manera permanent la indemnització compensatòria bàsica a determinades zones desfavorides. Així mateix, preveuen la possibilitat que les comunitats autònomes establesquen, en l?àmbit de les seues competències i amb càrrec als seus recursos, una indemnització compensatòria de caràcter complementari a la bàsica, dins els límits i condicions previstos en el Reglament núm. 797/1985, del Consell, de 12 de març de 1985, en els articles 14 i 15, i a l'apartat tercer de l'article 14 de l?esmentat reglament, la possibilitat d'establir condicions complementàries o restrictives per part dels estats membres per a la concessió de la indemnització compensatòria. Igualment, per Ordre de 16 de desembre de 1990, de la Conselleria d'Agricultura i Pesca, es va regular la concessió de les indemnitzacions compensatòries complementàries a les zones desfavorides de la Comunitat Valenciana d'acord amb el que estableixen les anteriors disposicions.  
Havent-se establert en el capítol II del Reial Decret 466/1990 les característiques dels beneficiaris en relació amb la dedicació a l?explotació familiar i amb la importància de la renda procedent de l'activitat exclusivament agrària, com també les normes de càlcul de les unitats liquidables per explotació i de l?import de les indemnitzacions bàsiques en els capítols següents. D'acord amb tot allò exposat,  
ORDENE  
Article primer  
a) Establir en l?àmbit de les zones desfavorides de la Comunitat Valenciana la concessió de les indemnitzacions compensatòries complementàries de les bàsiques que atorgue el Govern anualment, d'acord amb el Reial Decret 466/1990 i amb el que estableix aquesta ordre.  
b) L'import de la indemnització compensatòria complementària es finançarà amb càrrec al pressupost de la Conselleria d?agricultura i Pesca de la Generalitat Valenciana, corresponent a la secció 12, programa 531.10, línia de subvenció 703/000/92, per un import global de 15 milions de pessetes.  
Article segon  
Seran beneficiaris de la indemnització compensatòria complementària, aquells que reunesquen els requisits establerts per a la percepció de la indemnització compensatòria bàsica de zones de muntanya i que no perceben indemnització bàsica per ramaderia de l?explotació familiar. A aquests efectes i amb la finalitat d'evitar duplicitats en la gestió d'aquest programa, la determinació dels beneficiaris de la indemnització compensatòria complementària s'obtindrà a partir de la sol·licitud complimentada per a la percepció de la indemnització compensatòria bàsica.  
Tot açò, sense perjudici del compliment de les normes establertes en l'article 47.7 del text refós de la Llei d'Hisenda Pública Valenciana, de 26 de juny de 1991, desplegat per l?Ordre de 7 de gener de 1991, de la Conselleria d'Economia i Hisenda.  
Article tercer  
Atès el caràcter complementari d'aquestes indemnitzacions, s'aplicaran les mateixes normes que regulen la concessió de la indemnització bàsica, contingudes en el Reial Decret 466/1990 i en les ordres del Ministeri d?agricultura Pesca i Alimentació que, en desplegament d'aquell, siguen d'aplicació en cada any en tot allò referent a les condicions restrictives exigibles als beneficiaris, als procediments de càlcul de les unitats liquidables i al coeficient d'aplicació de tramitació de les sol·licituds, inclòs el període d'admissió d'aquestes.  
Article quart  
D'acord amb l'article 12 del Reial Decret 466/1990, la Conselleria d?agricultura i Pesca podrà determinar anualment les verificacions oportunes de les declaracions formulades pels peticionaris, com també les característiques dels justificants suficients que cal requerir, independentment dels mínims exigibles en aplicació de la normativa estatal, per a concedir la indemnització compensatòria complementària.  
Article cinquè  
Per a calcular les indemnitzacions compensatòries complementàries es partirà de les declaracions mateixes que formulen els peticionaris en llurs sol·licituds d'indemnització compensatòria bàsica.  
Anualment, en el moment de procedir al pagament, la Conselleria d?agricultura i Pesca efectuarà les revisions que calguen com a conseqüència de les liquidacions d'anys anteriors.  
Article sisè  
El Director General de Desenvolupament Agrari elevarà al Conseller d?agricultura i Pesca la proposta de pagament anual de l?import de les indemnitzacions compensatòries complementàries.  
Article setè  
Conformement als pressupostos de la Conselleria d?agricultura i Pesca habilitats a l?efecte, per al càlcul de la indemnització complementària compensatòria corresponent a l?exercici 1992 se seguirà el procediment establert al Reial Decret 466/1990, que aplica el mòdul d'indemnització per unitat liquidable màxim de 1.650 pessetes.  
DISPOSICIONS FINALS  
Primera  
Faculte el Director General de Desenvolupament Agrari perquè dicte les disposicions necessàries en compliment i desenvolupament aquesta ordre.  
Segona  
Aquesta ordre entrarà en vigor l?endemà de la publicació al Diari Oficial de la Generalitat Valenciana.  
València, 14 de juliol de 1992.  
El Conseller d?agricultura i Pesca,   
LLUIS FONT DE MORA I MONTESINOS


Còpia Permalink ELI